**Lietuvos mišrus komandinis (MIX) čempionatas**

**2021 m. kovo 6 - 7 d., Alytus**

Alytaus sporto ir rekreacijos centras, Naujoji g. 22, Alytus

**Varžybų dalyvių karantino reikalavimų laikymosi PROTOKOLAS**

Vadovaujantis LR sveikatos ministro 2020 m. gruodžio 17 d. sprendimu Nr. V-2932:

* Lietuvos šaudymo sporto komandinis mišrus (MIC) čempionatas vykdomas be žiūrovų.
* Sportininkai, treneriai, prieš išvykdami į varžybas, privalo atsakingai įvertinti esamą situaciją šalyje ir savo sveikatos būklę.
* Į šaudyklą gali patekti tik sportininkai ir jų treneriai, komandų vadovai, kurie iš anksto užsiregistravo į varžybas LŠSS varžybų sistemoje ir pateikė paraiškas varžybų vyr. teisėjui, taip pat varžybų teisėjai, aptarnaujantis personalas, LŠSS oficialūs asmenys savo buvimą šaudykloje turi būti išanksto suderinę su varžybų vyr. teisėju. Asmenų sąrašą suderina ir patvirtina varžybų organizatoriai.
* Visiems į šaudyklą įeinantiems asmenims tikrinama kūno temperatūra. Jeigu kūno temperatūra viršija 37.3oC, asmuo į šaudyklą neįleidžiamas.
* Į šaudyklą nėra įleidžiami asmenys, kuriems aiškiai pasireiškia ūmių viršutinių takų ligų požymiai (karščiavimas, kosulys, pasunkėjęs kvėpavimas ir pan.).
* Visi, įeinantys į šaudyklą asmenys privalo dėvėti nosį ir burną dengiančias apsaugos priemones.
* Sportininkai ir kiti asmenys turi laikytis ne mažesnio kaip 2 metrų atstumo tarp asmenų ar asmenų grupių, dezinfekuoti rankas specialiomis dezinfekcinėmis priemonėmis.
* Sportininkai privalo visą laiką dėvėti nosį ir burną dengiančias apsaugos priemones, išskyrus apšilimo ir pratimo atlikimo metu. Sportininkai, kurie savo pratime atlieka bandymus, jų atlikimo metu nosį ir burną dengiančios apsaugos priemonės nedėvi. Laukdamas kito savo bandymo, privalo dėvėti nosį ir burną dengiančią apsaugos priemonę.
* Pasibaigus pratimui, sportininkas palieka šaudymo vietą, griežtai laikosi šaudyklos darbuotojų nurodymų.
* Sportininkas ne apšilimo ir ne pratimo atlikimo metu privalo būti jo komandai šaudykloje nurodytoje vietoje. Komandų vadovai užtikrina, kad būtų laikomasi šio reikalavimo.
* Tarp asmenų, sėdinčių ant suolelio, turi būti palikta bent viena laisva vieta.
* Apdovanojimų ceremonijos metu visi asmenys privalo dėvėti nosį ir burną dengiančias apsaugos priemones. Komandų vadovai užtikrina, kad būtų laikomasi šio reikalavimo.
* Varžybų teisėjai, aptarnaujantis personalas visą laiką privalo dėvėti nosį ir burną dengiančias apsaugos priemones bei vienkartines pirštines rankų apsaugai, kuriomis aprūpins varžybų organizatoriai.
* Panaudotas sporto inventorius ir priemonės turi būti nuvalytos ir dezinfekuotos, tarp pamainų paliekamas 15 min. laiko tarpas patalpoms išvėdinti.
* Sportininkams ir kitiems asmenims rekomenduojama vengti tiesioginio fizinio kontakto.
* Sportininkas ar kitas asmuo, kuriam pasireiškia viršutinių kvėpavimo takų ligų požymiai (karščiavimas, kosulys, pasunkėjęs kvėpavimas ir pan.), nedelsiant palieka šaudyklos patalpas.
* Kiekvienas asmuo privalo elgtis sąmoningai ir atsakingai bei laikytis visų Lietuvos Respublikos Vyriausybės sveikatos apsaugos ministerijos reikalavimų.

Lietuvos šaudymo sporto sąjunga